NACRT PRAVILNIKA

O IZMJENI PRAVILNIKA O KRITERIJIMA ZA IZRICANJE PEDAGOŠKIH MJERA

# Članak 1.

U Pravilniku o kriterijima za izricanje pedagoških mjera (Narodne novine, broj 94/2015.) članak 4. mijenja se i glasi:

 „(1) Pedagoška mjera izriče se i zbog neopravdanih izostanaka s nastave.

1. Izostanak s nastave, u slučaju pravodobnog traženja roditelja, može odobriti:
* učitelj/nastavnik ili stručni suradnik za izostanak tijekom nastavnoga dana,
* razrednik za izostanak do tri (pojedinačna ili uzastopna) radna dana,
* ravnatelj za izostanak do sedam (uzastopnih) radnih dana,
* učiteljsko/nastavničko vijeće za izostanak do petnaest (uzastopnih) radnih dana.
1. Jednom tijekom školske godine roditelj može osobno ili pisanim putem naknadno opravdati izostanak svog djeteta u trajanju od najviše tri radna dana, koji mogu biti i uzastopni, a za koje nije pravodobno zatraženo odobrenje sukladno stavku 2. ovoga članka.
2. Opravdanost izostanka s nastave zbog zdravstvenih razloga u trajanju duljem od tri radna dana uzastopno dokazuje se liječničkom potvrdom.
3. Izostanak učenika s nastave može se opravdati i odgovarajućom potvrdom nadležne institucije ili druge nadležne fizičke ili pravne osobe.
4. Neopravdanim izostankom smatra se izostanak koji nije odobren ili opravdan sukladno odredbama stavka 2., 3., 4. i 5. ovoga članka.
5. Način opravdavanja izostanaka učenika i primjereni rok javljanja o razlogu izostanka uređuju se statutom.“

# Članak 2.

Ovaj pravilnik stupa na snagu osmoga dana od dana objave u Narodnim novinama.